**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

12. mája 2017

**Informácia**

**o stave realokácie Integrovaného regionálneho operačného programu a progrese prípravy obchvatu Modra-Pezinok s napojením na D1**

Materiál predkladá: Materiál obsahuje:

Ing. Pavol Frešo, predseda BSK 1. Návrh uznesenia

2. Dôvodová správa

Zodpovedná:

PhDr. Stanislav Bruna

riaditeľ odboru implementácie operačných programov

Mgr. Barbora Lukáčová

riaditeľka odboru stratégie, územného rozvoja a riadenia projektov

Spracovatelia:

PhDr. Stanislav Bruna

riaditeľ odboru implementácie operačných programov

Mgr. Barbora Lukáčová

riaditeľka odboru stratégie, územného rozvoja a riadenia projektov

Bratislava

máj 2017

Návrh uznesenia

**UZNESENIE č. ....... / 2017**

zo dňa 12.5.2017

Zastupiteľstvo Bratislavského samosprávneho kraja po prerokovaní materiálu

**A. berie na vedomie**

Informáciu o stave realokácie Integrovaného regionálneho operačného programu a progrese prípravy obchvatu Modra-Pezinok s napojením na D1

**D ô v o d o v á s p r á v a**

Dňa 11. mája 2017 jednohlasne schváli členovia Rady Partnerstva Bratislavského kraja pre Regionálnu integrovanú územnú stratégiu Bratislavského kraja na roky 2014-2020 realokáciu finančných prostriedkov zo zdrojov Európskeho fondu regionálneho rozvoja (ERFF) v rámci prioritnej osi 1 - Bezpečná a ekologická doprava v regiónoch v rámci IROP 2014-2020 nasledujúcim spôsobom:

Tabuľka č.1

|  |  |  |  |
| --- | --- | --- | --- |
| **Špecifický cieľ** | **Návrh revízie RIÚS (ERFF)** | | |
| **SPOLU** | **ÚMR** | **RIÚS** |
| **ŠC 1.1 Zlepšenie dostupnosti k cestnej infraštruktúre TEN-T a cestám I. triedy s dôrazom na rozvoj multimodálneho dopravného systému** | 8 000 000 | 4 136 106,20 | 3 863 893,80 |
| **ŠC 1.2.1 Zvyšovanie atraktivity a konkurencieschopnosti verejnej osobnej dopravy** | 8 500 000 | 8 070 678,47 | 429 321,53 |
| **ŠC 1.2.2 Zvýšenie atraktivity a prepravnej kapacity nemotorovej dopravy predovšetkým cyklistickej dopravy) na celkovom počte prepravených osôb** | 4 500 000 | 4 285 339,23 | 214 661,77 |
| **Prioritná os č. 1: Bezpečná a ekologická doprava v regiónoch** | **21 000 000** | **16 492 123,90** | **4 507 876,10** |

Predmetná zmena sa udiala na základe požiadavky Európskej komisie, ako aj Ministerstva dopravy a výstavby SR v záujme posilnenia finančných prostriedkov v prospech udržateľnej dopravy, teda nemotorovej a verejnej osobnej dopravy.

Už na prvom rokovaní Rady Partnerstva (01.03.2016) bola vyjadrená jasná vôľa prednesenú požiadavku riešiť v prospech projektov nemotorovej a verejnej osobnej dopravy hneď po dôkladnej analýze pripravenosti územia a záujmu žiadateľov o takýto druh projektov. Pričom rovnako bolo deklarované zo strany vedenia BSK, že k predmetnej zmene vo finančných alokáciách v rámci prioritnej osi č. 1 môže dôjsť len na základe všeobecného územného konsenzu všetkých dotknutých mikroregiónov BSK.

Na podnet Ministerstva pôdohospodárstva a rozvoja vidieka SR – Riadiaci orgán pre IROP sa v štvrtom kvartáli roku 2016 začal proces zisťovania aktuálneho stavu záujmu oprávnených žiadateľov zrealizovať projekty, ktorých obsahom sú aktivity z oblasti verejnej osobnej dopravy (ŠC 1.2.1) a cyklodopravy (ŠC 1.2.2) v území Bratislavského kraja.

Bratislavský kraj, v spolupráci so Sprostredkovateľským orgánom hl. m. SR Bratislava (SO pre IROP BA), zorganizoval sériu spoločných stretnutí s potenciálnymi žiadateľmi o nenávratný finančný príspevok v období od 23. do 24.03.2017 s cieľom zistiť ich pripravenosť realizovať projekty v rámci príslušných špecifických cieľov. Jednotlivé obce, mestá a mestské časti hl. m. SR Bratislava odprezentovali projektové zámery, pričom sa skúmal stav ich projektovej dokumentácie, proces stavebného konania, majetkovo-právne vzťahy, doba realizácie, potreba EIA/SEA posudzovania vplyvov na životné prostredie, finančná a časová náročnosť projektu a iné. Po spoločnej dohode so SO BA a SO BSK, na základe miery pripravenosti, ako aj predpokladanej časovej náročnosti zostávajúcich krokov, potrebných ku kompletnej žiadosti o nenávratný finančný príspevok (ŽoNFP), boli projekty rozdelené do skupín podľa mesiacov možného predloženia ŽoNFP na jún 2017, september 2017 a prvý kvartál 2018.

V rámci ŠC 1.2.1 – oblasť podpory verejná osobná doprava a ŠC 1.2.2 – oblasť podpory cyklodoprava a nemotorová doprava predpokladáme do júna 2017 pripravených celkovo 10 projektov, z toho 4 projekty podporujúce verejnú osobnú dopravu (VOD) a 6 projektov podporujúcich cyklodopravu, do septembra 2017 9 projektov, z toho 2 projekty podporujúce VOD a 7 projektov podporujúcich cyklodopravu a do prvého kvartálu roku 2018 celkovo 5 projektov, z toho 1 projekt podporujúci VOD a 4 projekty podporujúce cyklodopravu.

Ďalším krokom v procese potvrdenia realokácie finančných prostriedkov v rámci PO1: Bezpečná a ekologická doprava bude zasadnutie Monitorovacieho výboru v máji 2017. V jeho nadväznosti budú vyhlásené výzvy pre jednotlivé ŠC v PO 1.

Potom čo prebehla dôkladná analýza záujmu a pripravenosti žiadateľov o hore uvedené projekty, bolo nutné dosiahnuť aj dohodu v území medzi jednotlivými aktérmi samospráv BSK. Predovšetkým Združenie miest a obcí Malokarpatského regiónu vyjadrilo svoje obavy vo vzťahu predmetnej reaolákácie a jej vplyvu na prípravu projektu obchvatu Pezinok – Modra s napojením na D1.

Bratislavský samosprávny kraj zvolal a zúčastnil sa sérii rokovaní, ktoré s predstaviteľmi dotknutých miest a obcí mikroregiónu Malokarpatsko prebiehali od decembra minulého roku. Ich predmetom bola prezentácia status quo ako aj súbor pripravovaných krokov nevyhnutných na spustenie investície obchvatu.

Ostatné dve stretnutia nastolili pozitívny trend v predmetnej veci.

Dňa 27. apríla 2017 boli predstavitelia lokálnych samospráv (Slovenský Grob, Chorvátsky Grob, Vajnory, Sv. Jur) informovaní zo strany RCB a.s. ako aj BSK o akcelerácii krokov vo veci aktualizácie dokumentácie pre územné rozhodnutie vyhotovenej v roku 2008 v kontexte k novoschváleným trasovaniam obchvatu v územných plánoch samospráv a rovnako bol odprezentovaný časový harmonogram všetkých krokov na prípravu prvej fázy obchvatu tzv. „obchvaty Grobov“ s napojení na D1 - Triblavina.

Napokon dňa 4. mája 2017 na svojom zasadnutí Združenie miest a obcí Malokarpatského regiónu svojím uznesením č. 10/2017 podporuje návrh realokácie a zároveň víta možnosť predstavenú Ministerstvom pôdohospodárstva a rozvoja vidieka SR – riadiacim orgánom pre IROP prefinanocovania projektových prác obchvatu Pezinok – Modra – Groby z prostriedkov IROP v záujme akcelerácie výstavby obchvatu.